COMUNICAT DE PRESĂ: Pagina oficială de Facebook a UMFCD compromisă în urma unui atac cibernetic

Stimați studenți, cadre didactice și colaboratori,

Dorim să vă informăm cu regret că pagina oficială de Facebook a Universității de Medicină și Farmacie „Carol Davila” din București a fost compromisă în urma unui atac cibernetic. În consecință, conținutul postat recent pe această platformă este viciat și nu reflectă valorile și mesajele instituției noastre.

Vă asigurăm că am luat toate măsurile necesare pentru a remedia această situație și pentru a restabili securitatea paginii noastre oficiale. Am notificat autoritățile competente în domeniul securității cibernetice și colaborăm îndeaproape cu acestea pentru a identifica și sancționa persoanele responsabile pentru acest incident.

Recomandăm tuturor membrilor comunității noastre să raporteze ca fiind SCAM postările recente.

Vă mulțumim pentru înțelegere și sprijinul acordat în aceste momente dificile.

Vom reveni cu informații suplimentare pe măsură ce situația evoluează.

Cu stimă,

Echipa de Comunicare UMF „Carol Davila” din București

Articolul COMUNICAT DE PRESĂ: Pagina oficială de Facebook a UMFCD compromisă în urma unui atac cibernetic apare prima dată în umfcd.